**ส่วนที่ ๑**

**บทนำ**

**๑.๑ บทนำ**

**หลักการทั่วไป**

แผนการดำเนินงานขององค์กรปกครองส่วนท้องถิ่นที่แสดงถึงรายละเอียดของโครงการพัฒนาท้องถิ่น และกิจกรรมที่ดำเนินการจริงทั้งหมดในพื้นที่ขององค์กรปกครองส่วนท้องถิ่น ประจำปีงบประมาณนั้น โดยมีจุดมุ่งหมายเพื่อแสดงถึงความสัมพันธ์กับการพัฒนาท้องถิ่นที่สอดคล้อง เชื่อมโยงกับยุทธศาสตร์การพัฒนาขององค์กรปกครองส่วนท้องถิ่นในเขตจังหวัด ยุทธศาสตร์การพัฒนาขององค์กรปกครองส่วนท้องถิ่น กลยุทธ์หรือแนวทางการพัฒนา แผนงานโครงการพัฒนาท้องถิ่น กิจกรรม งานต่างๆ รวมถึงครุภัณฑ์หรือวัสดุที่ดำเนินการจริงทั้งหมดในเขตพื้นที่ขององค์กรปกครองส่วนท้องถิ่นประจำปีงบประมาณนั้น เพื่อใช้เป็นแนวทางในการดำเนินงานในปีงบประมาณขององค์กรปกครองส่วนท้องถิ่น ได้มีความชัดเจนในการปฏิบัติงานมากขึ้น แสดงให้เห็นถึงการลดความซ้ำซ้อนของโครงการ มีการประสานและบูรณาการการทำงานกับหน่วยงานราชการ รัฐวิสาหกิจ และหน่วยงานภายใน อันได้แก่ สำนัก กอง ส่วน ฝ่ายต่างๆ ขององค์กรปกครองส่วนท้องถิ่นในแผนการดำเนินงานไว้อย่างชัดเจน

**ความหมายความสำคัญ**

แผนการดำเนินงานเป็นเครื่องมือสำคัญในการบริหารงานของผู้บริหารท้องถิ่นเพื่อเป็นแนวทางในการพัฒนาท้องถิ่นและควบคุมการดำเนินงานให้เป็นไปอย่างเหมาะสมและมีประสิทธิภาพ รวมทั้งยังเป็นเครื่องมือในการติดตามการดำเนินงานและการประเมินผล ดังนั้นแผนการดำเนินงานจึงมีแนวทางในการจัดทำ ดังนี้

๑. เป็นแผนที่แยกออกมาจากแผนพัฒนา และมีลักษณะเป็นแผนดำเนินการ (Action Plan)

๒. จัดทำหลังจากที่ได้มีการจัดทำงบประมาณรายจ่ายประจำปี/เพิ่มเติม หรือได้รับแจ้งแผนงาน/โครงการ

๓. แสดงถึงโครงการ รายละเอียดกิจกรรม งบประมาณ ระยะเวลาที่ชัดเจนและแสดงถึงการดำเนินการจริง

๔. เป็นการรวบรวมข้อมูลหน่วยงานที่ดำเนินการ

**๑.๒ วัตถุประสงค์ของแผนดำเนินงาน**

๑. เพื่อให้ทราบถึงรายละเอียดแผนงาน โครงการพัฒนาและกิจกรรม ที่ดำเนินการจริงทั้งหมดในเขตพื้นที่

๒. เพื่อให้เป็นแนวทางในการดำเนินงานในปีงบประมาณ มีความชัดเจนในการปฏิบัติงานมากขึ้น

๓. เพื่อให้เป็นเครื่องมือในการติดตามการดำเนินงานและการประเมินผล

2

**1.3 ขั้นตอนการจัดทำแผนการดำเนินงาน**

ระเบียบกระทรวงมหาดไทยว่าด้วยการจัดทำแผนพัฒนาท้องถิ่น พ.ศ.๒๕๔๘ และ แก้ไขเพิ่มเติม ถึง ฉบับที่ 3 พ.ศ.2561 และหนังสือกระทรวงมหาดไทย ที่ มท 0810.3/ว 6086 ลงวันที่ 19 สิงหาคม 2565 เรื่องซักซ้อมแนวทางปฏิบัติการใช้แผนพัฒนาท้องถิ่น ขององค์กรปกครองท้องถิ่นเพื่อจัดทำบริการสาธารณะหรือกิจกรรมสาธารณะ ได้กำหนดให้องค์กรปกครองส่วนท้องถิ่นจัดทำแผนการดำเนินงาน โดยมีขั้นตอน ดังนี้

๑. คณะกรรมการสนับสนุนการจัดทำแผนพัฒนาท้องถิ่นรวบรวมผลงาน โครงการพัฒนาขององค์กรปกครองส่วนท้องถิ่น หน่วยราชการส่วนภูมิภาค รัฐวิสาหกิจและหน่วยงานอื่นๆ ที่ต้องดำเนินการในพื้นที่ขององค์กรปกครองส่วนท้องถิ่น แล้วจัดทำร่างแผนการดำเนินงานเสนอคณะกรรมการพัฒนาท้องถิ่น

๒. คณะกรรมการพัฒนาท้องถิ่นพิจารณาร่างแผนการดำเนินงาน แล้วเสนอผู้บริหารท้องถิ่นประกาศเป็นแผนการดำเนินงาน ทั้งนี้ให้ปิดประกาศแผนการดำเนินงานภายในสิบห้าวันนับแต่วันที่ปิดประกาศ เพื่อให้ประชาชนในท้องถิ่นทราบโดยทั่วกันและต้องปิดประกาศไว้อย่างน้อยสามสิบวัน

แผนการดำเนินงาน ให้จัดทำให้แล้วเสร็จภายในสามสิบวัน นับแต่วันที่ประกาศใช้งบประมาณรายจ่ายประจำปี งบประมาณรายจ่ายเพิ่มเติม งบประมาณจากเงินสะสม หรือได้รับแจ้งแผนงาน และโครงการจากหน่วยราชการส่วนกลาง ส่วนภูมิภาค รัฐวิสาหกิจหรือหน่วยงานอื่นๆ ที่ต้องดำเนินการในพื้นที่องค์กรปกครองส่วนท้องถิ่นในปีงบประมาณนั้น

“การขยายเวลาการจัดทำและการแก้ไขแผนการดำเนินงานเป็นอำนาจของผู้บริหารท้องถิ่น”

**จากขั้นตอนการจัดทำแผนการดำเนินงานข้างต้นสามารถเขียนเป็นแผนภูมิไว้ดังนี้**

คณะกรรมการสนับสนุน จัดทำร่างแผนการดำเนินงาน องค์กรปกครองส่วนจัดทำการแผนพัฒนาท้องถิ่น ท้องถิ่น

คณะกรรมการสนับสนุน รวบรวมโครงการ/กิจกรรม หน่วยงานอื่น

การจัดทำแผนพัฒนาท้องถิ่น

คณะกรรมการสนับสนุน เสนอร่างแผนการดำเนินงาน

การพัฒนาท้องถิ่น

คณะกรรมการพัฒนาท้องถิ่น พิจารณาร่างแผนการดำเนินงาน

**เสนอร่างฯ ต่อผู้บริหารท้องถิ่น**

**ผู้บริหารท้องถิ่นประกาศใช้**

3

**๑.4 ประโยชน์ของแผนการดำเนินงาน**

1.ทำให้ทราบแผนงาน/โครงการ/กิจกรรมทั้งหมด ที่จะดำเนินการในปีงบประมาณ 2567 ของเทศบาลตำบลบ้านสิงห์

2.เป็นเอกสารแสดงรายละเอียดแผนงาน/โครงการ/กิจกรรมทั้งหมดที่จะดำเนินการในปีงบประมาณ 2567

3. ทำให้แนวทางในการดำเนินงานในปีงบประมาณ 2567 ของเทศบาลตำบลบ้านสิงห์

มีความชัดเจนในการปฏิบัติมากขึ้น

4. การควบคุมการดำเนินการเป็นไปอย่างเหมาะสมและมีประสิทธิภาพ

5.เป็นเครื่องมือสำคัญในการบริหารงานและประสานงาน เพื่อเป็นแนวทางในการพัฒนาท้องถิ่นและควบคุมการดำเนินงานให้เป็นไปอย่างเหมาะสมและมีประสิทธิภาพ

6.ตลอดจนเป็นเครื่องในการติดตามการดำเนินงานและการประเมินผลเมื่อสิ้นปีให้มีความสะดวกมากยิ่งขึ้นทำให้สะดวกในการติดตามประเมินผลเมื่อสิ้นปีงบประมาณ 2567

**1.5 การนำแผนการดำเนินงานไปปฏิบัติ**

แผนการดำเนินงาน ต้องมีความสอดคล้องกับการดำเนินการตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 โดยให้องค์กรปกครองส่วนท้องถิ่นนำแผนการดำเนินงานที่ประกาศใช้แล้วไปปฏิบัติให้สอดคล้องกับการจัดซื้อจัดจ้างและการบริหารพัสดุภาครัฐ พ.ศ. 2560 หากไม่สามารถดำเนินการได้ตามห่วงระยะเวลาที่กำหนดให้รายงานผู้บริหารท้องถิ่นทราบ และดำเนินการเพิ่มเติมหรือแก้ไขแผนดำเนินงานแล้วแต่กรณี เพื่อให้สอดคล้องกับการจัดซื้อจัดจ้างและการบริหารพัสดุขององค์กรปกครองส่วนท้องถิ่น

**1.6 กฎหมาย ระเบียบที่เกี่ยวข้อง**

กระทรวงมหาดไทยได้กำหนดให้ องค์กรปกครองส่วนท้องถิ่น จัดทำแผนการดำเนินงาน ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕48 และแก้ไขเพิ่มเติมถึง ฉบับที่ 3 พ.ศ.2561 และหนังสือกระทรวงมหาดไทย ที่ มท 0810.3/ว 6086 ลงวันที่ 19 สิงหาคม 2565 เรื่องซักซ้อมแนวทางปฏิบัติการใช้แผนพัฒนาท้องถิ่น ขององค์กรปกครองท้องถิ่นเพื่อจัดทำบริการสาธารณะหรือกิจกรรมสาธารณะ ซึ่งแผนการดำเนินงานนี้จัดทำโดยมีจุดมุ่งหมายเพื่อแสดงถึงรายละเอียดแผนงาน/โครงการพัฒนาและกิจกรรมที่ดำเนินการจริงทั้งหมดในพื้นของเทศบาลตำบลบ้านสิงห์ ประจำปีงบประมาณ พ.ศ.๒๕67 ทำให้แนวทางในการดำเนินงานในปีงบประมาณ พ.ศ.๒๕67 มีความชัดเจนในการปฏิบัติมากขึ้น และมีการจำแนกรายละเอียดต่าง ๆ ของ แผนงาน/โครงการพัฒนาในแผนการดำเนินงานทำให้การติดตามและประเมินผลเมื่อสิ้นปีมีความสะดวกมากขึ้น

4

**หลักการและเหตุผล**

เทศบาลตำบลบ้านสิงห์ มีอำนาจตามมาตรา 50 และมาตรา 51 แห่งพระราชบัญญัติเทศบาล พ.ศ. 2549 และที่แก้ไขเพิ่มเติม มาตรา 16 แห่งพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พงศ. 2542 และที่แก้ไขเพิ่มเติม ประกาศคณะกรรมการกระจายอำนาจให้แก่องค์กรปกครองส่วนท้องถิ่น เรื่องแผนการกระจายอำนาจให้แก่องค์กรปกครองส่วนท้องถิ่น พ.ศ. 2543 และประกาศคณะกรรมการกระจายอำนาจให้แก่องค์กรปกครองส่วนท้องถิ่น ฉบับต่างๆ ที่กำหนดให้เทศบาลตำบลบ้านสิงห์ มีหน้าที่และอำนาจในการจัดทำระบบบริการสาธารณะและกิจกรรมสาธารณะ และมีหน้าที่ต้องปฏิบัติตามระเบียบกระทรวงมหาดไทยที่กำหนดไว้ เช่น ระเบียบกระทรวงมหาดไทย ว่าด้วยเงินอุดหนุนขององค์กรปกครองส่วนท้องถิ่น พ.ศ. 2559 และที่แก้ไขเพิ่มเติม ระเบียบกระทรวงมหาดไทย ว่าด้วยรายจ่ายเกี่ยวกับทุนการศึกษาสำหรับนักศึกษา และการให้ความช่วยเหลือนักเรียนขององค์กรปกครองส่วนท้องถิ่น พ.ศ. 2561 ระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น (ฉบับที่ 4) พ.ศ. 2561 ระเบียบกระทรวงมหาดไทย ว่าด้วยการเบิกค่าใช้จ่ายในการจัดงาน การจัดกิจกรรมสาธารณะ การส่งเสริมกีฬาและการแข่งขันกีฬาขององค์กรปกครองส่วนท้องถิ่น พ.ศ. 2564 และระเบียบกระทรวงมหาดไทย ว่าด้วยค่าใช้จ่ายเพื่อช่วยเหลือประชาชนตามอำนาจหน้าที่ขององค์กรปกครองส่วนท้องถิ่น พ.ศ. 2566 เป็นต้นไป

แผนการดำเนินงาน ประจำปีงบประมาณ พ.ศ. 2567 ของเทศบาลตำบลบ้านสิงห์ เป็นแผนที่แสดงถึงรายละเอียดโครงการพัฒนาท้องถิ่นและกิจกรรมที่ดำเนินการจริงทั้งหมดในพื้นที่ขององค์กรปกครองส่วนท้องถิ่น ประจำปีงบประมาณ พ.ศ. 2567 โดยมีจุดมุ่งหมายเพื่อแสดงถึงความสัมพันธ์กับการพัฒนาที่สอดคล้อง เชื่อมโยงกับยุทธศาสตร์จังหวัด ยุทธศาสตร์การพัฒนาขององค์กรปกครองส่วนท้องถิ่นในเขตจังหวัด ยุทธศาสตร์ขององค์กรปกครองส่วนท้องถิ่น กลยุทธ์หรือแนวทางการพัฒนา แผนงาน โครงการพัฒนาท้องถิ่น กิจกรรม งานต่างๆ รวมถึงครุภัณฑ์หรือวัสดุที่ดำเนินการจริงทั้งหมดในพื้นที่ของเทศบาลตำบลบ้านสิงห์ ประจำปี งบประมาณ พ.ศ. 2567 เพื่อใช้เป็นแนวทางในการดำเนินงานในปีงบประมาณของเทศบาลตำบลบ้านสิงห์ ได้มีความชัดเจนในการปฏิบัติมากขึ้น แสดงให้เห็นถึงการลดความซ้ำซ้อนของโครงการมีการประสานและบูรณาการการทำงานกับหน่วยงานราชการ รัฐวิสาหกิจ และหน่วยงานภายในอันได้แก่ สำนัก กอง ฝ่ายต่างๆ ของเทศบาลตำบลบ้านสิงห์ ในแผนการดำเนินไว้อย่างชัดเจน

นายกเทศมนตรีตำบลบ้านสิงห์ จะใช้แผนการดำเนินงาน ประจำปีงบประมาณ พ.ศ. 2567 เป็นเครื่องมือสำคัญในการบริหารและควบคุมการดำเนินงานของเทศบาลตำบลบ้านสิงห์ เป็นไปอย่างเหมาะสม และมีประสิทธิภาพ มีความสอดคลองกับการดำเนินการตามพระราชบัญญัติการจัดซื้อจัดจ้างและการบริหารงานพัสดุภาครัฐ พ.ศ. 2560 ต่อไป